CELEX: 62014TN0758
Language: hr
Date: 2014-11-13 00:00:00
Title: Predmet T-758/14: Tužba podnesena 13. studenoga 2014. – Infineon Technologies protiv Komisije

30.3.2015   
            
            
               HR
            
            
               Službeni list Europske unije
            
            
               C 107/28
            
         
      Tužba podnesena 13. studenoga 2014. – Infineon Technologies protiv Komisije
      (Predmet T-758/14)
      (2015/C 107/38)
      Jezik postupka: engleski
      
         Stranke
      
      
         Tužitelj: Infineon Technologies AG (Neubiberg, Njemačka) (zastupnici: I. Brinker, U. Soltész, P. Linsmeier, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku Europske komisije u predmetu AT.39574 – Smart Card Chips od 3. rujna 2014. (koja je tužitelju dostavljena 5. rujna 2014.), osobito članak 1. točku (a), članak 2. točku (a), i članak 4. stavak 2.;
               
            
                  —
               
               
                  podredno, naloži znatno smanjenje novčane kazne izrečene Infineon Technologies AG na temelju članka 2. točke (a) odluke; i
               
            
                  —
               
               
                  naloži Europskoj komisiji snošenje tužiteljevih troškova ovog postupka.
               
            
         Tužbeni razlozi i glavni argumenti
      
      Ovom tužbom tužitelj zahtjeva poništenje Odluke Komisije C(2014) 6250 final od 3. rujna 2014. u predmetu AT.39574 – Smart Card Chips.
      U prilog osnovanosti tužbe tužitelj ističe šest tužbenih razloga.
      
                  1.
               
               
                  Prvim tužbenim razlogom navodi se da je Komisija povrijedila tužiteljevo pravo na saslušanje, osobito kada nije donijela novu obavijest o preliminarno utvrđenim činjenicama u postupku. Tužitelj navodi da:
                  
                              —
                           
                           
                              Komisija nije iznijela dokaze na način koji bi tužitelju omogućio da utvrdi koje ponašanje mu se stavlja na teret i da iznese učinkovitu obranu;
                           
                        
                              —
                           
                           
                              Komisija je prekršila postupovna prava Infineona iznoseći ključne dokaze u završnoj fazi pa se posljedično Infineon nije mogao obraniti u sveobuhvatnom odgovoru na obavijest o preliminarno utvrđenim činjenicama te mu je onemogućeno da pobije dokaze koji su protiv njega izneseni na usmenoj raspravi; i
                           
                        
                              —
                           
                           
                              neki od dokumenata na kojima Komisija temelji svoje navode nisu bili otkriveni Infineonu i ne mogu se koristiti protiv njega.
                           
                        
            
                  2.
               
               
                  Drugim tužbenim razlogom se navodi da je Komisija povrijedila načelo dobre uprave i Infineonova prava na obranu primjenjujući „ubrzani postupak”.
               
            
                  3.
               
               
                  Trećim tužbenim razlogom navodi se da kontakti između Infineona i njegove konkurencije na koje upućuje odluka nisu prekršili članak 101. stavak 1. UFEU-a. Tužitelj navodi da:
                  
                              —
                           
                           
                              dokazi na koje se oslonila Komisija nisu vjerodostojni i stoga nisu dovoljni kako bi se izvan svake sumnje ustanovile činjenice opisane u odluci (in dubio pro reo); i
                           
                        
                              —
                           
                           
                              činjenice koje je opisala ne predstavljaju „ograničenje prema cilju” kao što navodi Komisija.
                           
                        
            
                  4.
               
               
                  Četvrtim tužbenim razlogom navodi se da je Komisija počinila očitu pogrešku primjenjujući koncept „jedinstvene i trajne povrede” (SCI) s obzirom da je, kao prvo, Infineon bio odgovoran samo za sedam bilateralnih kontakata (od ukupno 41 kontakta), kao drugo, nije bio upoznat s njima, i konačno, nije mogao razumno predvidjeti bilateralne kontakte između drugih sudionika.
               
            
                  5.
               
               
                  Petim tužbenim razlogom navodi se da je Komisija počinila očite pogreške prilikom izračuna iznosa novčane kazne time što promet na koji povreda očito nije utjecala nije isključila iz „vrijednosti prodaje” (temelj za izračun novčane kazne).
               
            
                  6.
               
               
                  Šestim tužbenim razlogom navodi se da je Komisija prekršila vlastite smjernice za određivanje novčanih kazni i načelo proporcionalnosti, osobito određivanjem „postotka težine” na istu razinu za sve stranke.